Cuneiform Tablet Kt v/k 15 (AKT 3 40)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-na-ku-ma 70 GÚ URUDU a-na a-wi-lim ta-dí-in ší-tí URUDU a-li um-ma šu-ut-ma e-ra-dí lá-šu-ma ku-nu-ki a-na a-ma-at e-ra-dí ap-qí-id i-na ša-lá-tù-a-ar a-tur₄-ma áš-ta-al-šu um-ma a-na-ku-ma URUDU e ta-ar-pu-ud a-lá-ak a-ša-at e-ra-dí a-ša-al um-ma šu-ut-ma u-lá ak-lá a-lá 2.5 GÚ URUDU mì-ma ù-la e-zi-ib a-ta mì-nam té-ri-iš a-na-ku KÙ.BABBAR-ap a-wi-lim ú-ba-la-sú-um a-na É e-ra-dí a-li-ik-ma 2 il₅-lu ku-nu-ku-šu i-ba-ší-ú i-na iš-té-en 40 ma-na ša-pì-ik i-na iš-té-en ki-i 2 GÚ ša-pí-ik a-ṭù-ul-ma bé-sú ša a-wi-lim URUDU 2.5 GÚ TÚG.ḪI.A ša 2 ma-na KÙ.BABBAR a-na-ku ú-šé-ṣí-ma a-na pí-lá-aḫ-a-šur ap-qí-id um-ma a-na-ku-ma a-pu-tum i-ḫi-id-ma KÙ.BABBAR ša li-bi₄-šu ša-áš-qí-il₅-šu